شەفەق
نیوز/ نێچیروان بارزانی سەرۆک هەرێم کوردستان، ئمڕوو یەکشەممە، بەیاننامەیگ وەبوونەی
٦١مین ساڵیاد شۆڕش ئەیلوول گەل کورد دژوە رژیم وحکومەتەیل وەرین عراق دەرکرد، دووپات
لە مقەیەتیکردن ماف و دەسکەفتەیل دەستووری هەرێم کوردستان و بتەوکردن سیستەم فیدراڵی
لە گشت وڵاتەگە کرد.
سەرۆک
بارزانی لە بەیاننامەگە وت: ئمڕوو وە ڕێز و شانازی پیشوازی لە شەس ویەکەمین ساڵیاد
شۆڕش پیرووز ئەیلوول، و بارزانی نەمر ریبەر شۆڕشەگە و هاوڕیەیلی وگشت ئەو پاڵەوانەیلە
کەیمن ک گیان خوەیان کردنە قوربانی ری ئازادی گەل و نیشتمانیان، و سڵاو لە خیزانە بەڕێزەیل
شەهیدەیل وگشت پێشمەرگە وخەباتکارەیل ک رەنج دان و خزمەتیان وگشت دڵسووزییگ وە درویژی
رووژە سەختەیل شۆڕشەگە پیشکەش کردن.
وتیش:
شۆڕش ئەیلوول گلەوداین ناسنامەی نەتەوەیی و نیشتمانی ئەرا گەل کوردستانە،  ک شۆڕش گشت چینەیل وپیکاتەیل بوی ک لەژیر سای یەک
سەرکردایەتی و ڕیبەری گردەو بوین، ک لە یەکیگ لە سەختترین قوناغەیل میژوو گەل کوردستان
و ناوچەگە، شۆڕشەگە نواگیری دوژمنەیل گرد وە باوەڕی سەخت وقایمیگ، ئەوە بوی ک ناچار
دەوڵەت عراقی کرد دان وە مافەیل گەل کوردستان بنەێد ک بویە بنەڕەتیگ ئەرا گشت ئەو دەسکەفتەیلیە.
سەرۆک
هەرێم کوردستان وتیش: لەناو ئەو نموونەیلە ک لە شۆڕشەگە بوینە ئەنجام، ئەوەسە ک بوغرایی
نەگردەی وەو سەرکەفتنەیلە ک ئەنجامیان دا، وەلێ سەرکەفتنەیلی کردە دەرفەتیگ ئەرا بتەوکردن
وەخشین و خەبات هاوبەش و قایمکردن ماڵ کوردستانی.
بارزانی
هەمیش وت: شۆڕش ئەیلوول ئەرا برادەر ودوژمنەیل وگشت جەهان ئەوە چەسپان ک هویچ هیزیگ
سەربازی نییە بتوەنێد خوازین گەل کوردستان ئەرا ژیان و ئازادی بشکنێد، ک نهێنی سەرکەفتن
شۆڕشەگە وهیزەگەی ها یەکگردن و یەکڕزی گشت پیکاتەیل گەل کوردستان.
سەرۆک
نێچیروان بارزانی دووپات کرد لەبان یەکڕزی و یەکگردن وکار هاوبەش ناوبەین گشت پیکاتەیل
و هیزەیل سیاسی کوردستانی،  ک یە تەنیا رییگە
ئەرا مقەیەتیکردن مافەیل و دەسکەفتەیل دەستووری هەرێم کوردستان و بتەوکردن سیستەم
فیدراڵی و مسۆگەرکردن دویارووژیگ خاستر.
